CELEX: 32012R0066
Language: lt
Date: 2012-01-25 00:00:00
Title: 2012 m. sausio 25 d. Komisijos įgyvendinimo reglamentas (ES) Nr. 66/2012, kuriuo iš dalies keičiamas Reglamentas (EB) Nr. 318/2007, nustatantis gyvūnų sveikatos reikalavimus tam tikriems į Bendriją įvežamiems paukščiams ir jų karantino sąlygas  Tekstas svarbus EEE

26.1.2012   
            
            
               LT
            
            
               Europos Sąjungos oficialusis leidinys
            
            
               L 23/1
            
         KOMISIJOS ĮGYVENDINIMO REGLAMENTAS (ES) Nr. 66/2012
   2012 m. sausio 25 d.
   kuriuo iš dalies keičiamas Reglamentas (EB) Nr. 318/2007, nustatantis gyvūnų sveikatos reikalavimus tam tikriems į Bendriją įvežamiems paukščiams ir jų karantino sąlygas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalies a punktą,
   kadangi:
   
               (1)
            
            
               Komisijos reglamente (EB) Nr. 318/2007 (2) nustatyti tam tikrų į Sąjungą importuojamų paukščių gyvūnų sveikatos reikalavimai. Nustatyta, kad tame reglamente nurodyti paukščiai į Sąjungą importuojami tik tuo atveju, jei jų kilmės šalis yra to reglamento I priede nurodytos trečiosios šalys arba jų dalys;
            
         
               (2)
            
            
               Reglamento (EB) Nr. 318/2007 I priede nurodytos trečiosios šalys arba jų dalys, kurios išvardytos Komisijos sprendimo 2006/696/EB (3) I priedo 1 dalies lentelės 1 ir 3 skiltyse ir iš kurių leidžiama importuoti veislinius ar produkcinius naminius paukščius, išskyrus beketerius;
            
         
               (3)
            
            
               Sprendimas 2006/696/EB buvo panaikintas ir pakeistas 2008 m. rugpjūčio 8 d. Komisijos reglamentu (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (4). Todėl Reglamento (EB) Nr. 318/2007 I priede pateiktos nuorodos į tą sprendimą turėtų būti pakeistos nuorodomis į Reglamentą (EB) Nr. 798/2008;
            
         
               (4)
            
            
               be to, Argentina paprašė Komisijos leisti į Sąjungą importuoti tam tikrus nelaisvėje išvestus paukščius pagal Reglamentą (EB) Nr. 318/2007. Komisijos maisto ir veterinarijos tarnybai atlikus patikrinimą Argentinoje ir šiai trečiajai šaliai ėmusis tolesnių veiksmų įrodyta, kad Argentina gali pateikti tinkamas garantijas dėl atitikties Sąjungos taisyklėms, kurių būtina laikytis tokius paukščius importuojant į Sąjungą;
            
         
               (5)
            
            
               Argentina šiuo metu įtraukta į Reglamento (EB) Nr. 798/2008 I priedo 1 dalyje pateiktą lentelę. Tačiau iš šios trečiosios šalies neleidžiama importuoti veislinių ar produkcinių naminių paukščių, išskyrus beketerius. Todėl Argentina į Reglamento (EB) Nr. 318/2007 I priede pateiktą sąrašą turėtų būti įtraukta atskirai;
            
         
               (6)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 318/2007 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 1992 9 14, p. 54.
   
      (2)  OL L 84, 2007 3 24, p. 7.
   
      (3)  OL L 295, 2006 10 25, p. 1.
   
      (4)  OL L 226, 2008 8 23, p. 1.
   
      PRIEDAS
      
         
            „I PRIEDAS
            
               TREČIŲJŲ ŠALIŲ, IŠ KURIŲ LEIDŽIAMA IMPORTUOTI NELAISVĖJE IŠVESTUS PAUKŠČIUS, SĄRAŠAS
            
            
                        1.
                     
                     
                        Reglamento (EB) Nr. 798/2008 (1) I priedo 1 dalies lentelės 1 ir 3 skiltyse išvardytos trečiosios šalys arba jų dalys; tos lentelės 4 skiltyje nustatytas veislinių arba produkcinių naminių paukščių, išskyrus beketerius, veterinarijos sertifikato pavyzdys;
                     
                  
                        2.
                     
                     
                        Argentina.
                     
                  
      
      
         (1)  OL L 226, 2008 8 23, p. 1.“